CELEX: 32011D0418
Language: ro
Date: 2011-07-14 00:00:00
Title: 2011/418/UE: Decizia de punere în aplicare a Comisiei din 14 iulie 2011 de modificare a Deciziei 2005/7/CE privind autorizarea unei metode de clasificare a carcaselor de porc în Cipru [notificată cu numărul C(2011) 4996]

16.7.2011   
            
            
               RO
            
            
               Jurnalul Oficial al Uniunii Europene
            
            
               L 187/29
            
         DECIZIA DE PUNERE ÎN APLICARE A COMISIEI
   din 14 iulie 2011
   de modificare a Deciziei 2005/7/CE privind autorizarea unei metode de clasificare a carcaselor de porc în Cipru
   [notificată cu numărul C(2011) 4996]
   (Numai textul în limba greacă este autentic)
   (2011/418/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (m) coroborat cu articolul 4,
   întrucât:
   
               (1)
            
            
               Prin Decizia 2005/7/CE (2) a Comisiei s-a autorizat utilizarea unei metode de clasificare a carcaselor de porc în Cipru.
            
         
               (2)
            
            
               Având în vedere necesitatea de a actualiza formula metodei după aproape cinci ani de utilizare de la momentul aprobării, Republica Cipru a hotărât să efectueze un nou test cu ajutorul a două instrumente, HGP-4 și Ultra FOM 300.
            
         
               (3)
            
            
               Republica Cipru a solicitat Comisiei să autorizeze înlocuirea formulei utilizate în cadrul metodei „Hennessy Grading Probe (HGP 4)” de clasificare a carcaselor de porc și să autorizeze, de asemenea, o metodă nouă, actualizată, neinvazivă (Ultra FOM 300) de clasificare a carcaselor de porc pe teritoriul său, prezentând o descriere detaliată a testelor de disecție, cu indicarea principiilor care stau la baza metodei respective, a rezultatelor testelor de disecție și a ecuațiilor utilizate pentru estimarea procentului de carne macră în protocolul prevăzut la articolul 23 alineatul (4) din Regulamentul (CE) nr. 1249/2008 al Comisiei din 10 decembrie 2008 de stabilire a normelor de aplicare a grilelor comunitare de clasificare a carcaselor de bovine, porcine și ovine și privind raportarea prețurilor acestora (3).
            
         
               (4)
            
            
               Din examinarea acestei solicitări reiese că sunt îndeplinite condițiile de autorizare a metodelor de clasificare respective. Prin urmare, aceste metode de clasificare trebuie să fie autorizate în Cipru.
            
         
               (5)
            
            
               Prin urmare, Decizia 2005/7/CE trebuie modificată în consecință.
            
         
               (6)
            
            
               Modificările aparatelor sau a metodelor de clasificare sunt permise numai dacă sunt autorizate în mod explicit printr-o decizie a Comisiei.
            
         
               (7)
            
            
               Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTA DECIZIE:
   Articolul 1
   Decizia 2005/7/CE se modifică după cum urmează:
   
               1.
            
            
               Articolul 1 se înlocuiește cu următorul text:
               „Articolul 1
               În conformitate cu secțiunea B.IV punctul 1 din anexa V la Regulamentul (CE) nr. 1234/2007 (4), în Cipru este autorizată utilizarea următoarelor metode de clasificare a carcaselor de porc:
               
                           —
                        
                        
                           aparatul «Hennessy Grading Probe (HGP 4)» și metodele de estimare aferente; detaliile referitoare la aparat și la metodele de estimare sunt prezentate în partea I a anexei;
                        
                     
                           —
                        
                        
                           aparatul «Ultra FOM 300» și metodele de estimare aferente; detaliile referitoare la aparat și la metodele de estimare sunt prezentate în partea II a anexei.
                        
                     În ceea ce privește aparatul «Ultra FOM 300» menționat la a doua liniuță de la primul paragraf, după finalizarea procedurii de măsurare trebuie să poată fi verificat pe carcasă faptul că aparatul a măsurat valorile X1 și X2 în locul prevăzut la punctul 3 din partea II a anexei. Marcarea corespunzătoare a locului de măsurare trebuie realizată la momentul desfășurării procedurii de măsurare.
            
         
               2.
            
            
               Anexa se înlocuiește cu textul prevăzut în anexa la prezenta decizie.
            
         Articolul 2
   Prezenta decizie se aplică de la 5 septembrie 2011.
   Articolul 3
   Prezenta decizie se adresează Republicii Cipru.
   
      Adoptată la Bruxelles, 14 iulie 2011.
      
         
            Pentru Comisie
         
         Dacian CIOLOŞ
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 2, 5.1.2005, p. 19.
   
      (3)  JO L 337, 16.12.2008, p. 3.
   
      (4)  JO L 299, 16.11.2007, p. 1.”
   
      ANEXĂ
      
         
            „ANEXĂ
            
               METODE DE CLASIFICARE A CARCASELOR DE PORC ÎN CIPRU
            
            PARTEA I
            
               Hennessy Grading Probe (HPG 4)
            
            
                        1.
                     
                     
                        Normele prevăzute în această parte a anexei se aplică la clasificarea carcaselor de porc cu ajutorul aparatului cunoscut sub denumirea «Hennessy grading probe (HGP 4)».
                     
                  
                        2.
                     
                     
                        Aparatul este echipat cu o sondă cu diametrul de 5,95 mm (și de 6,3 mm la nivelul lamei din vârful probei) care conține o fotodiodă (LED Siemens de tip LYU 260-EO) și un fotodetector de tip 58 MR, având o marjă de operare între 0 și 120 mm. Rezultatele măsurătorilor sunt convertite în conținut estimat de carne macră, direct cu ajutorul aparatului HGP 4 sau cu ajutorul unui computer conectat la acesta.
                     
                  
                        3.
                     
                     
                        Conținutul de carne macră al carcasei se calculează după următoarea formulă:
                        
                           
                        unde:
                        
                                    Ŷ
                                 
                                 
                                    =
                                 
                                 
                                    procentul estimat de carne macră în carcasă;
                                 
                              
                                    X1
                                    
                                 
                                 
                                    =
                                 
                                 
                                    grosimea slăninii dorsale (inclusiv șoriciul) în milimetri, măsurată la distanță de 6 cm de linia mediană a carcasei despicate, între a treia și a patra coastă, numărând de la ultima;
                                 
                              
                                    X2
                                    
                                 
                                 
                                    =
                                 
                                 
                                    grosimea mușchiului dorsal în milimetri, măsurată în același timp și în același loc ca X1.
                                 
                              Această formulă este valabilă pentru carcasele cu o greutate cuprinsă între 55 și 120 de kilograme.
                     
                  PARTEA II
            
               Ultra FOM 300
            
            
                        1.
                     
                     
                        Normele prevăzute în această parte a anexei se aplică pentru clasificarea carcaselor de porc cu ajutorul aparatului denumit «Ultra FOM 300».
                     
                  
                        2.
                     
                     
                        Aparatul este echipat cu o sondă cu ultrasunete de 3,5 MHz, cu o lungime de 5 cm, cu 64 de transductoare cu ultrasunete. Semnalul ultrasonor este digitalizat, stocat și procesat de un microprocesor (de tip SHARC ADSP-21060L).
                        Rezultatele măsurătorilor sunt convertite în conținut estimat de carne macră chiar de aparatul Ultra FOM 300.
                     
                  
                        3.
                     
                     
                        Conținutul de carne macră al carcaselor se calculează după următoarea formulă:
                        
                           
                        unde:
                        
                                    Ŷ
                                 
                                 
                                    =
                                 
                                 
                                    procentul estimat de carne macră în carcasă;
                                 
                              
                                    X1
                                    
                                 
                                 
                                    =
                                 
                                 
                                    grosimea slăninii dorsale (inclusiv șoriciul) în milimetri, măsurată la distanță de 6 cm de linia mediană a carcasei despicate, între a treia și a patra coastă, numărând de la ultima;
                                 
                              
                                    X2
                                    
                                 
                                 
                                    =
                                 
                                 
                                    grosimea mușchiului dorsal în milimetri, măsurată în același timp și în același loc ca X1.
                                 
                              Această formulă este valabilă pentru carcasele cu greutatea cuprinsă între 55 și 120 de kilograme.”